หนูมีอาการใจเต้นเร็วหายใจไม่ทั่นเหงื่อออกเท้าชาตัวสั่นมือสั่นทรามานเหมือนจะตายทรมานมากเหมือนจะตายทําให้หนูไม่กล้าออกไปข้างนอกกลัวมันเป็นอีกหนูเป็นอะไรคะ
สวัสดีค่ะ อาการดังกล่าวมานั้นอาจมีสาเหตุทางกายเช่นโรคหัวใจ โรคไทรอยด์ทำงานมากผิดปกติ หรือโรคทางจิตเช่นโรคแพนิคดังที่กล่าวมา โดยถ้าสัมพันธ์กับเหตุการณ์เช่นเป็นเวลาตื่นเต้น หรือต้องอยู่ในที่ที่ผู้คนมากๆ มีความรู้สึกเหมือนจะตายร่วมด้วย น่าจะเกิดจากโรคแพนิคมากที่สุดโรคแพนิค (panic disorder) คือการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลมากเหมือนตัวเองกำลังจะตายการดูแลตัวเองเบื้องต้น การเปลี่ยนความคิด โดยเมื่อรู้สึกเหมือนจะมีอาการดังกล่าว ให้ลองพุ่งความสนใจไปยังเหตุการณ์ที่ทำให้เรารู้สึกผ่อนคลาย เช่นที่ที่เราชอบไป และต้องตั้งสติว่าเหตุการณ์นี้จริงๆแล้วไม่ทำให้เกิดอันตรายถึงแก่ชีวิต ไม่จำเป็นต้องมีความหวาดกลัวแนะนำไปพบแพทย์เพื่อตรวจร่างกายหาสาเหตุทางกายที่เป็นไปได้ดังกล่าวไปร่วมด้วย หากเป็นโรคแพนิคจริง การรักษามีทั้งการใช้ยาเพื่อควบคุมอาการและการทำจิตบำบัดค่ะ